

**Ruoka-aputoiminnan valtionavustukset – ohjeistus ruoka-apua jakaville toimijoille**

Etelä-Karjalan hyvinvointialue (Ekhva) valmistelee valtionavustushakemusta Sosiaali- ja terveysministeriön (STM) 24.4.23 ilmoittamaan ruoka-aputoiminnan järjestämiseen. Valtionavustushaun valmistelusta on keskusteltu 20.6.2023 Lappeenrannan ja Imatran kaupunkien sekä Ekhvan edustajien kesken.

Etelä-Karjalan alueelle valtionavustuksen alin laskennallinen määrä kaikkien alueiden hakiessa on 41 455 €, joka voidaan jakaa myönteisen valtionavustuspäätöksen myötä haussa osatoimijoiksi kelpoisten ruoka-aputoimijoiden kanssa.

**Valtionavustuksen hakemiseksi Ekhva tarvitsee avustushakuun osallistuvilta ruoka-aputoimijoilta seuraavia tietoja 11.8.2023 mennessä.** Tiedot toimitetaan sähköpostilla osoitteeseen **salla.kivisto@ekhva.fi**

1. aiesopimus hyvinvointialueen kanssa tehtävästä yhteistyöstä ja sen toteuttamistavasta (esim. hyvinvointialueen etsivän työn tai yhteisösosiaalityön kautta)
2. vapaamuotoinen hankesuunnitelma (pohja seuraavalla sivulla), joka sisältää seuraavat asiat:
   * kuvaus hakijan nykyisestä ruoka-aputoiminnasta ja toiminta-alueesta
   * suunnitelma avustuksen käytöstä ja toiminnan tavoitteista
   * kuvaus Etelä-Karjalan hyvinvointialueen kanssa tehtävästä yhteistyöstä sosiaali- ja terveydenhuollon apua tarvitsevien ohjaamiseksi palvelujen piiriin
   * kuvaus Ruoka-apu.fi -verkkopalvelun käytöstä
   * selvitys toiminnan suunnitellusta seurannasta ja valvonnasta

Avustusta hakevien ruoka-aputoimijoiden raportointiohjeet avustuksen käytöstä täydennetään myöhemmin ministeriöltä saatujen ohjeiden mukaan. Luettelo hyväksyttävistä kustannuksista sekä muut rahoittajan avustusehdot löytyvät STM:n valtionavustuksen sivuilta [Vuoden 2023 valtionavustushaut - Sosiaali- ja terveysministeriö (stm.fi)](https://stm.fi/vuoden-2023-valtionavustushaut)

**Hankesuunnitelma (max 1sivu)**

**Ruoka-aputoimijan nimi:**

**Yhteyshenkilö ja puh.nro:**

Lyhyt kuvaus nykyisestä ruoka-aputoiminnastanne:

Suunnitelmanne avustuksen käytöstä ja toiminnan tavoitteista:

Kuvaus Ekhvan kanssa tehtävästä yhteistyöstä sosiaali- ja terveydenhuollon apua tarvitsevien ohjaamiseksi palvelujen piiriin:

Kuvaus ruoka-apu.fi -verkkopalvelun käytöstä:

Selvitys toiminnan suunnitellusta seurannasta ja valvonnasta: